Jeg har egentlig altid været glad for Telenors abonnementer, dækning mv. 

Dog skal man være yderst forsigtig ved køb af mobil telefoner mv. gennem dem, da de desværre vil forsøge alle kneb for at undgå dækning mht. garanti og reklamationsret og presse dig over på en betalt reperationsservice.

Jeg sendte i første omgang min iPhone 6 til reperation da den havde flere fejl bl.a.
- Slukker går periodisk ud, og ved tilslutning til opladning starter den straks op ved 30%.
- Periodiske problemer med at besvare opkald via touch skærmen, den registrere simpelthen ikke berøring.
- Fryser og kræver hard reset.

I løbet af 1-2 uger får jeg besked om at telefonen er ombyttet til en ny, da jeg skal afhente den viser det sig at den er ombyttet til en brugt refurbished telefon, hvilket egentlig er OK med mig så længe den ser ud som ny (Jeg er ikke sikker på hvordan reglerne er på dette område, om man kan kræve de ombytter til en helt ny telefon etc.) - dog er skærmen ikke monteret helt korrekt, og den slipper en smule i højre side, på ingen måde noget der forhindrer brug af telefonen, og jeg bliver også enig med sælgeren om at jeg kan indlevere den på et senere tidspunkt.

Problemet med at skærmen ikke er monteret 100% korrekt og kan sidde en smule løs/stikke lidt ud i den ene side er et kendt problem på iPhone 6 - der er utallige indlæg på nettet omkring problemet.
(Jeg havde indsat flere links både til Apples officielle side og et par andre forums som underbygger dette - Trustpilot tillader desværre ikke links i anmeldelser)


For en god ordensskyld ringer jeg ind til Telenor kundeservice 1 uges tid efter og gør dem opmærksomme på fejlen, i den forbindelse nævner jeg at jeg desværre ikke har mulighed for at undvære telefonen 1-2 uger igen nu, men at den vil blive indleveret når jeg har mulighed for at undvære den, hvilket er OK - vi diskutere i samme forbindelse om det kan være rimeligt at jeg skal BETALE for en låne-telefon IGEN, da den nye telefon tydeligvis ikke har været i orden - dette bliver vi enige om at jeg må finde ud af med butikken, når jeg engang vil indlevere telefonen.

Nogle måneder efter begynder den "nye" telefon at have samme tendenser som den tidligere ombyttede telefon;
- Den går periodisk ud, starter op ved ca. 30% ved tilslutning til strømkilde
- Skærmen fryser ved opkald

Jeg vælger at indlevere telefonen til reperation igen.

Telefonen bliver indleveret i Juli måned 2016, og sidst i måneden bliver jeg informeret om at værkstedet kan konkludere telefonen bærer præg af at have fået et stød/slag i det ene hjørne og at dette uden tvivl er årsagen til problemerne, dog vil man gerne ombytte telefonen for 2895 kr. 

Det er ganske rigtigt at telefonen har fået en skramme på det ene hjørne, der har dog været problemer med telefonen længe før denne er opstået, blot for at være på den sikre side har jeg været i dialog med en iPhone reparatør i Aalborg som kan konkludere uden at åbne telefonen at disse fejl på ingen måde har en sammenhæng med skrammen i kanten af telefonen, og at det er typiske fejl på iPhones, han forsikrer mig i den forbindelse om at det værksted der har kigget på telefonen uden tvivl har oplevet og konstateret nøjagtigt disse fejl på mange andre iPhones og blot forsøger at undgå en reperation på egen regning.

Jeg har flere gange presset på for at de vil kigge i deres arkiv og finde min henvendelse til deres kundeservice hvor jeg oplyser dem om fejlen på skærmen ved udlevering, dette vil de desværre ikke kigge tilbage i.

Jeg har også tilbudt at betale for en udvidet teknisk undersøgelse af telefonen, men såfremt det bliver konkluderet at der ingen sammenhæng er mellem fejlene og skrammen på telefonen, kræver jeg at Telenor dækker omkostningerne hertil - dette afviser de naturligvis :-) Set fra Telenors side er det også fuldt forståeligt, de gør selvfølgelig hvad de kan for at spare og feje reperationsomkostningerne væk fra dem selv, det er blot set fra kundens side uretfærdig og utrolig dårlig service og i dette tilfælde behandling - set i bagspejlet skulle jeg havde tjekket deres Trustpilot inden jeg handlede :-)

Sagen er endnu ikke slut, jeg har undværet min telefon i snart 2-3 måneder indtil videre :-) Jeg har måtte leje telefon andetsted da Telefon desværre ikke havde mulighed for at tilbyde en tilstrækkelig låntelefon.

Jeg ventede i første omgang på svar på min klage i ca. 2 måneder, nu venter jeg på svar i anden omgang :-)

Et svar herinde direkte herinde er yderst velkommen, Telenor.

Når sagen er afsluttet, sender jeg hele dialogen mellem Telenor og jeg herind - det er god læsning ;-)

PS. Oplever i lignende problemer med Telenor, kan jeg anbefale at optage og oplyse om at i optager eventuelle samtaler med deres kundeservice/værksted, dette hæver service en smule, trods alt.